
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3197 

27 Νοεμβρίου 2014 


ΑΠΟΦΑΣΕΙ Σ 

Αριθμ. 192654 /Υ1 

Τροποποίηση της υπ’ αριθμ. 177769/Υ1/04-11-2014 (Β' 
2991) απόφασης Πρωθυπουργού και Υπουργού Παι¬ 
δείας και Θρησκευμάτων με θέμα: «Καθορισμός αρ¬ 
μοδιοτήτων στους Υφυπουργούς Παιδείας και θρη¬ 
σκευμάτων Αλέξανδρο Δερμεντζόπουλο και Γεώργιο 
Στύλιο». 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 83 παρ. 2 του Συντάγματος, 
β) των άρθρων 41 παρ. 5 και 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α' 98), 
γ) του π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α, 141), όπως 
ισχύει και ιδίως το άρθρο 3 αυτού όπως αντικαταστά- 
θηκε με το άρθρο 2 του π.δ. 118/2013 (Α' 152), 
δ) του π.δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134), 
ε) του π.δ. 161/2014 «Αποδοχή παραίτησης Υφυπουργού 
Παιδείας και Θρησκευμάτων» (Α, 244) και του π.δ. 162/ 
2014 «Διορισμός Υφυπουργού Παιδείας και Θρησκευ¬ 
μάτων» (Α' 244), 

στ) του π.δ. 114/2014 «Οργανισμός Υπουργείου Παιδείας 
και Θρησκευμάτων» (Α' 181). 

2. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Τροποποιούμε την κοινή απόφαση υπ' αριθμ. 177769/ 
Υ1/4-11-2014 (Β' 2991) αντικαθιστώντας το θέμα και τα 
άρθρα 3 και 4 ως ακολούθως: 

1. Νέο θέμα: «Ανάθεση αρμοδιοτήτων στους Υφυπουρ¬ 
γούς Παιδείας και Θρησκευμάτων Αλέξανδρο Δερμε¬ 
ντζόπουλο και Γ εώργιο Γ εωργαντά». 

2. Τροποποίηση των άρθρων 3 και 4 ως ακολούθως: 


«Άρθρο 3 

Στον Υφυπουργό Παιδείας και Θρησκευμάτων Γ εώργιο 
Γ εωργαντά αναθέτουμε την άσκηση αρμοδιοτήτων που 
αφορούν: 

1. Στη Γ ενική Γ ραμματεία Δια Βίου Μάθησης και Νέας 
Γ ενιάς. 

2. Στην εποπτεία και συντονισμό της δράσης της 
Εθνικής Επιτροπής Διά Βίου Μάθησης του Εθνικού Συ¬ 
στήματος Σύνδεσης της Επαγγελματικής Εκπαίδευσης 
και Κατάρτισης με την Απασχόληση και τον Εθνικό Ορ¬ 
γανισμό Πιστοποίησης Προσόντων και Επαγγελματικού 
Προσανατολισμού (Ε.Ο.Π.Π.Ε.Π.). 

3. Στην εποπτεία και συντονισμό του Ιδρύματος Νεο¬ 
λαίας και Δια Βίου Μάθησης (Ι.ΝΕ.ΔΙ.ΒΙ.Μ.), του Εθνικού 
Οργανισμού Πιστοποίησης Προσόντων και Επαγγελμα¬ 
τικού Προσανατολισμού (Ε.Ο.Π.Π.Ε.Π.). 

4. Στην Αυτοτελή Διεύθυνση Παιδείας, Ομογενών, Δια- 
πολιτισμικής Εκπαίδευσης, Ξένων και Μειονοτικών Σχο¬ 
λείων της Γ ενικής Γ ραμματείας Υπουργείου Παιδείας 
και θρησκευμάτων. 

Όλες οι αρμοδιότητες που ανατίθενται στον Υφυπουρ¬ 
γό Παιδείας και Θρησκευμάτων Γ εώργιο Γ εωργαντά, με 
το παρόν άρθρο, ασκούνται αποκλειστικά από αυτόν. 

Άρθρο 4 

1. Στις αρμοδιότητες που ανατίθενται στον καθένα 
από τους δύο Υφυπουργούς Παιδείας και θρησκευμά¬ 
των, Αλέξανδρο Δερμεντζόπουλο και Γ εώργιο Γ εωργα- 
ντά με τα άρθρα 2 και 3 της παρούσας, περιλαμβάνονται 
και αυτές του Κοινοβουλευτικού Ελέγχου, καθώς και 
της συνυπογραφής διαταγμάτων και αποφάσεων που 
ανάγονται σε αντικείμενα αρμοδιοτήτων που ανατί¬ 
θενται αντιστοίχως στον καθένα και εκδίδονται από 
κοινού με άλλους Υπουργούς, Αναπληρωτές Υπουργούς 
ή Υφυπουργούς, με εξαίρεση τις αρμοδιότητες που 
ασκούνται παράλληλα και από τον Υπουργό Παιδείας 
και θρησκευμάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Από τις αρμοδιότητες που ανατίθενται στους Υφυ¬ 
πουργούς Παιδείας και Θρησκευμάτων, Αλέξανδρο Δερ- 
μεντζόπουλο και Γεώργιο Γεωργαντά, με τα άρθρα 2 και 
3 της παρούσας απόφασης αντίστοιχα, εξαιρούνται και 
υπάγονται στην αποκλειστική αρμοδιότητα του Υπουρ¬ 
γού Παιδείας και Θρησκευμάτων αυτές που αφορούν: 

α. Στον διορισμό και εποπτεία των διοικήσεων όλων 
των εποπτευομένων από το Υπουργείο, Οργανισμών, 
Ν.Π.Δ.Δ., Ν.Π.Ι.Δ. και αποκεντρωμένων Δημοσίων Υπη¬ 
ρεσιών. 

β. Στη συγκρότηση Υπηρεσιακών Συμβουλίων και Επι¬ 
τροπών. 

γ. Στην κατανομή θέσεων προσωπικού κατά υπηρε¬ 
σιακή μονάδα. 


δ. Στη σύσταση, αναδιάρθρωση και κατάργηση των 
Ειδικών Γραμματειών του Υπουργείου και τον ορισμό 
των Ειδικών Γραμματέων». 

Η ισχύς της απόφασης αυτής αρχίζει με τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Νοεμβρίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΔΡΕΑΣ ΛΟΒΕΡΔΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

